เรื่องร้องเรียน: ต้องการแจ้งเรื่องร้องเรียน สนามฟุตบอลระหว่างแฟลต 14 และ แฟลต 15  (แฟลตดินแดง) ถนนดินแดง แขวงดินแดง เขตดินแดง กทม. ตรงบริเวณใกล้แฟลต 8 ชั้น  นั้น มีเด็กวัยรุ่นรวมกลุ่มมาเตะฟุตบอล  ส่งเสียงดังรบกวนผู้อยู่อาศัยยามค่ำคืน แทบทุกวัน โดยสนามนี้เป็นความรับผิดชอบของการเคหะแห่งชาติ แต่ปัจจุบันไม่ได้มีการปิดล็อคกุญแจทางเข้าสนาม ประกอบกับ รั้วบางฝั่งมีรูขนาดใหญ่ เด็กวัยรุ่นสามารถมุดเข้าไปในสนามได้ จึงทำให้มีกลุ่มเด็กวัยรุ่นเข้ามาเตะฟุตบอลยามค่ำคืน ส่งเสียงดังรบกวนผู้อยู่อาศัยเสมอ โดยเมื่อผู้อยู่อาศัยบริเวณแฟลต พูดจาตักเตือน กลุ่มวัยรุ่น ที่มาเตะฟุตบอลแสดงทีท่าไม่พอใจ เกิดการโต้เถียงกัน และกลุ่มวัยรุ่นเตะฟุตบอล เริ่มทำการก่อกวนส่งเสียงดังยิ่งขึ้นในเวลาที่ดึกกว่าเดิม ไม่สนใจคำเตือนของผู้อยู่อาศัย
การดำเนินการของเจ้าหน้าที่: การเคหะแห่งชาติ สาขาดินแดง 1 ได้ดำเนินการแจ้งประธานคณะกรรมการดินแดง 1 (อาคาร 1 - 17) เพื่อประชาสัมพันธ์การใช้สนามฟุตบอล โดยกำหนดเวลาในการใช้สนามไม่เกินเวลา 20.00 น.
ความเห็นของผู้แจ้ง: ขอบคุณที่ช่วยดำเนินการ และขอให้ช่วยติดตามผลต่อไป จะขอบคุณยิ่ง
พื้นที่: แขวงดินแดง เขตดินแดง กรุงเทพมหานคร